Alueiden komitean lausunto aiheesta:Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle – Ehdotus eurooppalaisen audiovisuaaliteollisuuden tukiohjelmaksi (Media Plus – 2001–2005),Ehdotus Euroopan parlamentin ja neuvoston päätökseksi Euroopan audiovisuaalialan ohjelmateollisuuden ammattilaisten koulutusohjelmien täytäntöönpanosta (Media – Koulutus) (2001–2005), jaEhdotus neuvoston päätökseksi eurooppalaisten audiovisuaalisten teosten kehittämisen, levityksen ja edistämisen tukemista koskevan ohjelman täytäntöönpanosta (Media Plus – Kehittäminen, levitys ja edistäminen) (2001–2005)



Virallinen lehti nro C 317 , 06/11/2000 s. 0060 - 0062



Alueiden komitean lausunto aiheesta: - "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Ehdotus eurooppalaisen audiovisuaaliteollisuuden tukiohjelmaksi (Media Plus - 2001-2005)", - "Ehdotus Euroopan parlamentin ja neuvoston päätökseksi Euroopan audiovisuaalialan ohjelmateollisuuden ammattilaisten koulutusohjelmien täytäntöönpanosta (Media - Koulutus) (2001-2005)", ja - "Ehdotus neuvoston päätökseksi eurooppalaisten audiovisuaalisten teosten kehittämisen, levityksen ja edistämisen tukemista koskevan ohjelman täytäntöönpanosta (Media Plus - Kehittäminen, levitys ja edistäminen) (2001-2005)" (2000/C 317/19) ALUEIDEN KOMITEA, joka ottaa huomioon komission tiedonannon neuvostolle, Euroopan parlamentille, talous- ja sosiaalikomitealle ja alueiden komitealle - Ehdotus eurooppalaisen audiovisuaaliteollisuuden tukiohjelmaksi (Media Plus - 2001-2005) (KOM(1999) 658 lopullinen), ottaa huomioon ehdotuksen Euroopan parlamentin ja neuvoston päätökseksi Euroopan audiovisuaalialan ohjelmateollisuuden ammattilaisten koulutusohjelmien täytäntöönpanosta (Media - Koulutus) (2001-2005) (KOM(1999) 658 lopullinen - 1999/0275 COD), ottaa huomioon ehdotuksen neuvoston päätökseksi eurooppalaisten audiovisuaalisten teosten kehittämisen, levityksen ja edistämisen tukemista koskevan ohjelman täytäntöönpanosta (Media Plus - Kehittäminen, levitys ja edistäminen) (2001-2005) (KOM(1999) 658 lopullinen - 1999/0276 CNS), ottaa huomioon neuvoston 6. maaliskuuta 2000 perustamissopimuksen 150 artiklan ja 265 artiklan ensimmäisen kohdan mukaisesti tekemän päätöksen pyytää aiheesta alueiden komitean lausunto, ottaa huomioon alueiden komitean työvaliokunnan 2. kesäkuuta 1999 tekemän päätöksen antaa lausunnon valmistelu valiokunta 7:n "koulutus, ammattikoulutus, kulttuuri, nuoriso, urheilu, kansalaisten oikeudet" tehtäväksi, ottaa huomioon valiokunta 7:n toukokuun 5. päivänä 2000 hyväksymän lausuntoluonnoksen CdR 19/2000 rev. 2, valiokunta 7/021, jonka esittelijä oli Susie Kemp (UK/PPE), hyväksyi yksimielisesti 14. ja 15. kesäkuuta 2000 pitämässään 34. täysistunnossa (kesäkuun 15. päivän kokouksessa) seuraavan lausunnon. 1. Alueiden komitean näkemyksiä 1.1. AK suhtautuu myönteisesti Media Plus -ohjelmaan, joka seuraa 31. joulukuuta 2000 päättyvää Media II -ohjelmaa. Lisäksi se on tyytyväinen Media-ohjelman talousarvioon tehtyyn 29 %:n korotukseen, joka nostaa määrärahat 400 miljoonaan euroon. 1.2. AK tunnustaa Euroopan elokuva-, televisio- ja multimediateollisuuden jatkuvan tarpeen kehittyä kilpailukykyisemmäksi ja luoda Euroopan audiovisuaalialan yrityksille ja organisaatioille suotuisampi toimintaympäristö. 1.3. AK suhtautuu myönteisesti Media Plus -ohjelmassa yksilöityyn audiovisuaalialan voimakkaaseen kasvupotentiaaliin ja mahdollisuuteen luoda yli 300 000 erityisosaamista vaativaa uutta työpaikkaa vuoteen 2005 mennessä. Media Plus -ohjelman yhtenä tärkeänä tehtävänä on taata, että ammattitaitoista työvoimaa löytyy riittävästi edellä mainittujen uusien työpaikkojen täyttämiseksi. 1.4. Audiovisuaalialan pirstaloituminen on nähtävä heikkoutena, ja AK:n mielestä alalla on luotava uusia aloitteita. Lisäksi AK katsoo, että audiovisuaalialan eri tahojen välinen tehostettu verkostoituminen ja yhteistyö on tarpeen. 1.5. AK suhtautuu myönteisesti pk-yritysten tukemiseen audiovisuaalialalla sekä kannattaa tuottavuuden ja kannattavuuden lisäämispyrkimyksiä. 1.6. AK:sta on tärkeää avata tuottajille monenlaisia uusia levityskanavia, ja se suhtautuu siksi myönteisesti Euroopan audiovisuaalisten tuotteiden levittämisen korostamiseen. 1.7. AK on tyytyväinen Media Plus -ohjelman pyrkimykseen tarjota nopea vastaus etenkin audiovisuaalisella ja viestintäalalla tapahtuvaan äärettömän nopeaan tekniseen kehitykseen. 1.8. AK on tyytyväinen siihen, että Media Plus -ohjelmassa sitoudutaan elinikäisen oppimisen periaatteeseen. Audiovisuaalialan työntekijöiden jatkuva koulutus ja taitojen lisääminen on ensiarvoisen tärkeää, mikäli Euroopan audiovisuaalinen ala mielii kuulua kilpailukykynsä puolesta kärkijoukkoon. 1.9. Media Plus -ohjelmalla pyritään edistämään EU:n laajuista ammatillista koulutusta. Ohjelmassa ei kuitenkaan käsitellä ammattitaidon keskinäistä tunnustamista EU:n jäsenvaltioissa eikä yleiseurooppalaisten koulutuksen tarjoajien yksilöimistä. Tämä on tärkeä näkökohta, sillä on tarjottava asianmukaista peruskoulutusta ja koko työelämän kestävää jatko- ja täydennyskoulutusta, vaikka Euroopan tasolla rahoitetut asianmukaiset koulutusrakenteet ja erikoistuneet koulutuskeskukset puuttuvat. 1.10. AK:n mielestä etenkin kouluttajien välistä verkostoitumista on lisättävä. Lisäksi ala kaipaa uusia kehittämisaloitteita. 1.11. AK toteaa, että Media Plus -ohjelma tulee lisäämään EU:n jäsenvaltioiden ja alueiden välisiä kulttuurieroja koskevaa tietämystä ja ymmärrystä. 1.12. AK on tyytyväinen, että Media Plus -ohjelman tavoitteena on parantaa audiovisuaalialan yritysten mahdollisuuksia sellaisissa maissa ja sellaisilla alueilla, joiden tuotantomahdollisuudet ovat vähäiset ja/tai joiden kielialue ja pinta-ala on pieni. Tällainen tuki on tervetullut, sillä se on merkittävä panos Euroopan kulttuurisen monimuotoisuuden säilyttämiseksi. 1.13. EU:n sääntelyelimet ovat tarpeen, jotta jäsenvaltioissa käytäisiin jatkuvaa keskustelua audiovisuaalialan laadusta. Tässä yhteydessä viitataan esim. komission vihreään kirjaan televiestinnän, tiedotusvälineiden ja tietotekniikan lähentymisestä sekä sen vaikutuksista sääntelyyn(1). 1.14. AK toteaa, että Media Plus -ohjelmassa hahmoteltujen uusien digitaalisten palvelujen kasvulla on vaikutuksia sääntelyyn ja tekijänoikeuteen. Komitea kannattaa tästä syystä direktiiviehdotusta tekijänoikeudesta ja lähioikeuksista tietoyhteiskunnassa sekä tiedonannossa "Periaatteita ja suuntaviivoja yhteisön audiovisuaalipolitiikalle digitaaliaikaa varten" luonnosteltua alaikäisten suojelua. 1.15. AK suhtautuu myönteisesti Media Plus -ohjelmassa kaavailtuun audiovisuaalialan festivaalien tukemiseen. AK on kuitenkin huolissaan, että painotus kohdistuu suuriin festivaaleihin eikä pienten, alueellisten festivaalien kannustamiseen. Alueelliset festivaalit ovat olleet kautta aikojen hedelmällisiä nuorille riippumatta siitä ovatko he ammattilaisia vai eivät, sillä niiden avulla on edistetty etenkin luovuutta, jota ilman Euroopan audiovisuaaliala ei tule toimeen. 1.16. AK katsoo, että kansalaisille, alue- ja paikallisviranomaisille sekä kaupallisille tahoille avoimesta Media Plus -ohjelmasta on tiedotettava ja että sitä on mainostettava. 1.17. AK on tyytyväinen pyrkimykseen säilyttää elokuvaperintö. 1.18. Komiteasta on ensisijaisen tärkeää, että vammaisilla on mahdollisuus käyttää eurooppalaista audiovisuaaliaineistoa. Komitea toivookin vammaisille tarkoitetun audiovisuaalisen materiaalin tuotannon lisäämistä sekä sellaisten hankkeiden levittämistä, joilla taataan audiovisuaalisten palveluiden mahdollisimman laaja käyttö erityisesti tiedotuksen alalla. 1.19. AK kannattaa yhtäläisten mahdollisuuksien perusperiaatetta, mutta kaipaa aloitteita sukupuolijakauman tasapainottamiseksi. 1.20. Komitea huomauttaa, että kulttuuri kuuluu nykyisin rakennerahastojen toimialaan. Aluekehitysrahastosta annetun asetuksen 2 artiklan mukaan rahoituksen piiriin kuuluu "- kulttuuri-investointien kehittäminen, mukaan luettuna kulttuuri- ja luonnonperinnön suojelu edellyttäen, että niillä luodaan pysyviä työpaikkoja". AK:n lausunnossa aiheesta "Kulttuuri 2000" (CdR 227/98 fin) korostetaan, että "koska kulttuurista on etua alueelliselle ja paikalliselle kehitykselle, sille tulisi antaa tärkeämpi sija rakennerahastosta tukea saavien hankkeiden joukossa". 1.21. AK toteaa, että Media Plus -ohjelmassa ei korosteta mahdollisuuksia, jotka saattavat avautua kaksoismediaorganisaatioita ja toimintaa edistämällä. 2. Alueiden komitean suositukset 2.1. Media Plus -ohjelmassa tulisi painottaa nykyistä enemmän tiedonlevittämistä. Ohjelman tukemista aloitteista sekä ohjelmarahoituksella järjestettävään toimintaan osallistuvista aloitteista tulisi levittää tietoa. 2.2. Lisäksi AK suosittaa, että tiedotus EU:n tason levitysmahdollisuuksista tulisi asettaa ensisijaiseen asemaan. 2.3. Paikallisviranomaisten tulisi kannustaa audiovisuaalialan eri tahoja lisäämään yhteistyötä, mikä voisi tapahtua edistämällä alan koulutukseen, rahoitukseen, tuotantoon ja levitykseen osallistuvia alueellisia yhteenliittymiä. 2.4. Media Plus -ohjelmalle voitaisiin myös perustaa WWW-sivusto, joka sisältäisi tietokantoja koulutusmahdollisuuksista, levityskanavista ja audiovisuaalialan organisaatioista aina esimerkkeihin Media Plus -ohjelmasta rahoitetuista valmistuneista hankkeista. Media-desk-yhteyspisteet ja alue- ja paikallisviranomaiset voisivat laatia sivustoja, joista tehtäisiin EU:n laajuinen WWW-sivusto. 2.5. Media II -ohjelmassa perustettuja Media-desk-yhteyspisteitä tulisi kehittää Media Plus -ohjelmalla. Komitea suosittaa, että Media-desk-yhteyspisteitä lisätään koko EU:n alueella. Paikallisviranomaisten, erikoistuneiden virastojen sekä Media-desk-yhteyspisteiden tulisi tehdä yhteistyötä, jotta paikalliset teollisuuden edustajat saisivat tietoa Media Plus -ohjelman tarjoamasta tuesta. 2.6. AK suosittaa, että Media Plus -ohjelmassa edistetään hyviä toimintatapoja organisaatioiden välisen yhteistyön edistämistä ja Euroopan audiovisuaalisten tuotteiden kehittämistä ajatellen. 2.7. AK pitää tarpeellisena ammattitutkintojen EU:n jäsenvaltioissa. Mikäli näin ei ole vielä käynyt, on luotava standardointialoite. 2.8. EU:n laajuisia koulutusohjelmia tulisi kehittää ja edistää entisestään EU:n laajuisten koulutuslaitosten ja -aloitteiden kehittämisen rinnalla. Alue- ja paikallisviranomaiset voisivat myös edistää osaamiskeskukset yhdistävän eurooppalaisten elokuva- ja televisioalan koulutuslaitosten verkoston luomista, kuten Birminghamissa huhtikuussa pidetyssä Media II -ohjelman konferenssissa suositettiin. Koulutusohjelmissa tulee korostua laatunäkökohdat sekä ulottuvuus, jonka selkeänä lähtökohtana on EU:n käsitys demokratian ja ihmisoikeuksien kunnioittamisesta. 2.9. Tuettavia koulutustoimenpiteitä koskevaa vaatimusta, jonka mukaan valtaosan osallistujista on oltava muun kuin sen maan kansalaisia, jossa koulutus järjestetään, pidetään liian kunnianhimoisena ja haittana koulutuksen tarjoajille. AK suosittaa tästä syystä, että vaatimuksen sisältämä sana "maa" korvattaisiin sanalla "alue". 2.10. AK suosittaa, että Media Plus -ohjelmaan sisällytetään rahoitusmekanismi sellaisia pieniä, alueellisia festivaaleja varten, joihin osallistuu ainoastaan rajallinen määrä jäsenvaltioita. Tämä voisi tarkoittaa esimerkiksi osallistujia kolmen jäsenvaltion kahdeksalta alueelta nykyohjelmassa ehdotetun kahdeksan jäsenvaltion sijaan. AK:n mielestä tällaisten festivaalien rahoittamiselle tulisi asettaa selvät säännöt. 2.11. Media Plus -ohjelmassa tulisi varmistaa, että audiovisuaalisten viestimien suunnittelussa otetaan erityisesti huomioon vammaiset. 2.12. AK katsoo, että kysymys suuren yleisön käyttömahdollisuuksista ja tietoisuudesta audiovisuaalialan tuotteiden suhteen on tärkeä. Kirjastot, monitoimitalot ja muut kunnalliset toimipisteet tarjoavat erinomaisia mahdollisuuksia tietoisuuden lisäämiseksi sekä uuden että vanhan audiovisuaalisen aineiston tarjoamiseksi suuren yleisön käyttöön. AK suosittaa, että Media Plus -ohjelmassa kiinnitetään huomiota julkistilojen tietotekniikan rahoittamiseen ja ehdottaa esimerkkihankkeiden käyttämistä hyvien toimintatapojen levittämiseen. 2.13. Komitea on tietoinen audiovisuaalialan merkityksestä paikalliselle ja alueelliselle kehitykselle ja katsoo, että uudessa asetuksessa olevan kulttuuria koskevan säännöksen vuoksi rakennerahastoista myönnettävää tukea voidaan tehostaa. Rakennerahastoja voidaan käyttää esimerkiksi digitaalisten perusrakenteiden rakentamiseen alhaisen audiovisuaalisen tuotantokyvyn maissa tai alueilla. 2.14. AK suosittaa huomion kiinnittämistä sellaisten toimenpiteiden rahoitukseen, jotka täydentävät nykyisiä alueellisia ja paikallisia audiovisuaalisia ohjelmia ja jotka tuovat lisäarvoa. 2.15. AK suosittaa selkeiden vaatimusten julkaisemista Media Plus -ohjelmasta rahoitettujen yksittäisten aloitteiden seurantaa ja arviointia varten. 2.16. Lisäksi on tutkittava yksityiskohtaisemmin Media Plus -ohjelman sekä komission muiden asiaan liittyvien tiedonantojen (kuten "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Periaatteita ja suuntaviivoja yhteisön audiovisuaalipolitiikalle digitaaliaikaa varten")(2), väliset yhtymäkohdat, jotta synergiavaikutuksia ja täydentävyyttä voitaisiin lisätä ja jotta vältettäisiin nykyaloitteiden syrjäyttäminen tai toistaminen. Bryssel 15. kesäkuuta 2000. Alueiden komitean puheenjohtaja Jos Chabert (1) KOM(97) 623 lopull., 3.12.1997. (2) KOM(1999) 657 lopull.